[ca] Malgrat que la retroalimentació en format vídeo és un tema força present en la recerca sobre la retroalimentació tant en entorns presencials com en línia, hi ha poques evidències empíriques que explorin com els estudiants perceben aquesta tècnica quan s'aprèn la pronunciació de sons específics en un idioma estranger. Adoptant la teoria fonamentada com a metodologia i un enfocament dialògic de la retroalimentació com a marc conceptual, aquesta tesi doctoral mostra que els estudiants ansiosos i no ansiosos valoren positivament la retroalimentació en format vídeo. La recerca aporta el disseny d'una activitat d'aprenentatge que té l'objectiu que els estudiants, aprenents d'anglès, practiquin un contingut específic de pronunciació que els és problemàtic. L'activitat es desenvolupa en un entorn d'aprenentatge en línia; més específicament, en un curs d'anglès. Els principals resultats obtinguts mostren tres aspectes de la retroalimentació correctiva en format vídeo del professor que es perceben com a més rellevants: 1) l'input emocional de la retroalimentació, que fa referència als sentiments al voltant de la seva facilitació i que poden fomentar el diàleg, la proximitat, la motivació i l'empatia; 2) la millora de la comprensió, relacionada amb la claredat, la usabilitat i la personalització dels comentaris, i 3) la implicació amb la retroalimentació (feedback engagement), que fa referència, d'una banda, a les condicions que afavoreixen un paper actiu dels estudiants un cop han rebut la retroalimentació i, d'altra banda, a la responsabilitat compartida entre docent i estudiant de fer efectius els processos de retroalimentació. El disseny de l'activitat d'aprenentatge també va ser validat per un grup d'experts, les opinions dels quals es van recollir a través d'un grup de discussió. Es discuteixen les implicacions dels resultats obtinguts i es relacionen amb les pràctiques de retroalimentació en format vídeo.

[en] Despite many studies about video feedback in both face-to-face and online settings, little research has been carried out exploring how this technique is perceived by students learning the pronunciation of specific sounds in a foreign language. Adopting grounded theory as the methodology and a dialogic feedback approach as the conceptual framework, the present study shows that anxious and non-anxious students welcome video feedback. The design of a learning activity for students to practise a specific problematic pronunciation target in English, carried out in an e-learning environment, more specifically in an online English language course, is described. The results show three aspects of teacher's corrective video feedback, perceived as more relevant: the Emotional input of feedback, referred to the feelings around the feedback delivery which foster dialogue, closeness, motivation and empathy; Enhanced understanding, related to the clarity, the usability and personalization of the feedback; and Feedback engagement, which are the conditions favouring agentic engagement where students share the responsibility for making feedback processes effective. The design of the learning activity was also validated by a group of experts whose opinions were collected by way of a focus group. Implications related to video feedback practices are also discussed.